Mohlo by ísť o postup, ktorý je v rozpore s protimonopolnými nariadeniami. Celá vec siaha ešte do roku 2017, kedy Apple upravil svoju dohodu s Google, ktorý sa stal predvolenou voľbou pre Apple zariadenia.
The New York Times informoval, že Cupertino si vďaka tomu údajne prilepšilo odhadom od 8 do 12 miliárd dolárov ročne. Má ísť o najväčší jednorazový poplatok, ktorý Google zrealizoval. Suma predstavuje od 14 do 21 percent ročného príjmu Apple.
Google si podľa žalobcu touto úhradou zabezpečoval privilegované postavenie a tým naplnil podstatu monopolu. Takmer polovica pohybu v rámci Google vyhľadávača pochádza z Apple zariadení – strata takéhoto objemu používateľov by teda bola citeľná.
zdroj: The New York Times